Gedagte vir die dag: Herhaal die waarheidFoto: Suné van Heerden Hy is die Rots; sy werk is volmaak. Alles wat Hy doen, is reg. Hy is ’n getroue God, sonder enige onreg. Hy is regverdig en betroubaar! (Deuteronomium 32:4) Wanneer jy in die greep van trauma, tragedie of sommer net ’n slegte dag is, is dit moeilik om te voel asof jy regtig glo dat God se krag, wysheid en liefde volmaak is. Wanneer jy jou lewe bou op waarvan jy seker is van God se karakter, sal jy altyd wéét dat God almagtig, alwetend en liefdevol is, selfs al lyk dit of die lewe inplof. Hy is nie wreed, buierig of te besig met die bestuur van die heelal, sy rug op jou gekeer terwyl jy vasgevang is in jou pyn nie. Jy sal wéét dit is nie so nie, al eggo die kreet in jou dat God jou nie liefhet nie, dat Hy jou straf, dat hierdie omstandighede wat buite jou beheer is op die een of ander manier jou skuld is, of dat dit maar net ongelukkig iets is wat met jóú gebeur het. Herhaal hierdie woorde oor en oor: God se krag, wysheid en liefde is volmaak. Sukkel jy in die geheim – of dalk nie so in die geheim nie – om te glo dat God se krag, wysheid en liefde volmaak is? Here, ten spyte van alles wat in my lewe aangaan, vertrou ek dat u planne wys en goed is, dat U my volkome liefhet en dat U my lewe in u volmaakte krag vashou. Amen